
Ministru kabineta noteikumi Nr. 16
Rīgā 2026. gada 20. janvārī (prot. Nr. 2 4. §)
Grozījumi Ministru kabineta 2011. gada 6. decembra noteikumos Nr. 941 "Noteikumi par ekodizaina prasībām ar enerģiju saistītām precēm (produktiem)"
Izdoti saskaņā ar likuma "Par atbilstības novērtēšanu" 7.panta pirmo un otro daļu
· Izdarīt Ministru kabineta 2011. gada 6. decembra noteikumos Nr. 941 "Noteikumi par ekodizaina prasībām ar enerģiju saistītām precēm (produktiem)" (Latvijas Vēstnesis, 2011, 196. nr.; 2018, 157. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka ekodizaina prasības normatīvajos aktos par ekodizainu minētām konkrētām ar enerģiju saistītām preču (produktu) grupām (turpmāk – prece), lai tās varētu piedāvāt tirgū vai nodot ekspluatācijā, izņemot transportlīdzekļus, kas paredzēti pasažieru vai kravu pārvadāšanai."
· 2. Svītrot 2.15. apakšpunktu.
· 3. Svītrot 5. punktu.
· 4. Izteikt 6. punktu šādā redakcijā:
· "6. Pirms prece, uz kuru attiecas īstenošanas pasākumi, tiek piedāvāta tirgū vai nodota lietošanā, preces ražotājs vai tā pilnvarotais pārstāvis tai piestiprina CE zīmi saskaņā ar Eiropas Parlamenta un Padomes 2008. gada 9. jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, 30. pantu, kā arī sagatavo un precei pievieno EK atbilstības deklarāciju, ar ko garantē un deklarē, ka prece atbilst visām īstenošanas pasākumu prasībām."
· 5. Izteikt 7.5. apakšpunktu šādā redakcijā:
· "7.5. atsauci uz citiem normatīvajiem aktiem, kas paredz CE zīmes izmantošanu (ja nepieciešams);".
· 6. Svītrot 8. punktu.
· 7. Svītrot IV nodaļu.
· 8. Svītrot V nodaļu.
· 9. Svītrot 32. punktu.
· 10. Svītrot 33. punktu.
· 11. Izteikt 34. punktu šādā redakcijā:
· "34. Prece, kurai piešķirts ES ekomarķējums saskaņā ar Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu, tiek uzskatīta par atbilstošu īstenošanas pasākumu ekodizaina prasībām, ciktāl ES ekomarķējums attiecas uz šīm prasībām."
· 12. Svītrot 35. punktu.
· 13. Izteikt X nodaļas nosaukumu šādā redakcijā:
· "X. Informācijas sniegšana patērētājiem".
· 14. Svītrot 36. punktu.
· 15. Svītrot 37. punktu.
· 16. Papildināt ar XI nodaļu šādā redakcijā:
· "XI. Noslēguma jautājumi
· 39. Šo noteikumu VI, VII un VIII nodaļā ietvertās prasības: 
· 39.1. attiecībā uz Eiropas Parlamenta un Padomes 2024. gada 13. jūnija Regulas (ES) 2024/1781, ar ko izveido satvaru ekodizaina prasību noteikšanai ilgtspējīgiem produktiem, groza Direktīvu (ES) 2020/1828 un Regulu (ES) 2023/1542 un atceļ Direktīvu 2009/125/EK (turpmāk – regula 2024/1781), 79. panta 1. punkta "a" apakšpunkta "i" apakšpunktā minētajām precēm piemēro līdz 2026. gada 31. decembrim;
· 39.2. attiecībā uz regulas 2024/1781 79. panta 1. punkta "a" apakšpunkta "ii" apakšpunktā minētajām precēm piemēro līdz 2030. gada 31. decembrim.
· 40. Šo noteikumu 2., 3., 6., 7., 9., 10., 34. un 38. punktu un VI nodaļu attiecībā uz regulas 2024/1781 79. panta 1. punkta "b" apakšpunktā minētajām precēm piemēro saskaņā ar regulas 2024/1781 79. panta 1. punkta "b" apakšpunktu."
· 17. Svītrot pielikumu.

